## Program o izmjenama i dopunama Programa posebnog dijela državnog stručnog ispita iz područja ugostiteljstva i turizma

### NN 55/1997 (29.5.1997.), Program o izmjenama i dopunama Programa posebnog dijela državnog stručnog ispita iz područja ugostiteljstva i turizma

# **MINISTARSTVO TURIZMA**

Na temelju članka 87. stavka 2. Zakona o državnim službenicima i namještenicima
i o plaćama nositelja pravosudnih dužnosti ("Narodne novine", broj 74/94.,
86/94. i 7/95.), članka 30. Zakona o turističkoj inspekciji ("Narodne novine",
broj 48/95.) i članka 52. Uredbe o stručnom osposobljavanju i usavršavanju
državnih službenika ("Narodne novine", broj 45/95.), ministar turizma,
donosi

## **PROGRAM**

### **O IZMJENAMA I DOPUNAMA PROGRAMA POSEBNOG DIJELA DRŽAVNOG STRUČNOG ISPITA IZ PODRUČJA UGOSTITELJSTVA I TURIZMA**

I.

U Programu posebnog dijela državnog stručnog ispita iz područja ugostiteljstva
i turizma ("Narodne novine", broj 86/95.) točka V. mijenja se i glasi:

"Predmet Ugostiteljska djelatnost obuhvaća sljedeće pravne izvore:

1. Zakon o ugostiteljskoj djelatnosti ("Narodne novine", broj 48/95.
i 20/97. - pročišćeni tekst broj 46/97.);

2. Pravilnik o razvrstavanju, minimalnim uvjetima i kategorizaciji ugostiteljskih
objekata ("Narodne novine", broj 57/95. i 110/96.);

3. Pravilnik o minimalnim tehničkih uvjetima i o kategorizaciji ugostiteljskih
objekata ("Narodne novine", broj 22/89. i 24/90.);

4. Pravilnik o obliku, sadržaju i načinu vođenja Upisnika o minimalnim
uvjetima i uvjetima za kategoriju ugostiteljskih objekata, te o obrascima
zahtjeva ugostitelja i o obliku, sadržaju i načinu vođenja Upisnika o minimalnim
uvjetima i uvjetima za kategoriju objekata za pružanje ugostiteljskih usluga
građana u domaćinstvu, te o obrascima zahtjeva građana ("Narodne novine",
broj 3/96.);

5. Pravilnik o Upisniku o minimalnim uvjetima ugostiteljskih objekata
koji se ne kategoriziraju i obrascu zahtjeva ugostitelja ("Narodne novine",
broj 14/96. i 30/96.);

6. Pravilnik o obrascu prijave i Upisniku o pružanju ugostiteljskih
usluga u objektima zatvorenog tipa ("Narodne novine", broj 14/96. i 30/96.);

7. Pravilnik o obliku, sadržaju i načinu vođenja knjige gostiju i popisa
gostiju ("Narodne novine", broj 14/96.);

8. Pravilnik o pružanju ugostiteljskih usluga u pokretnim objektima
("Narodne novine", broj 22/96.);

9. Pravilnik o pružanju ugostiteljskih usluga u seljačkom domaćinstvu
("Narodne novine", broj 22/96. i 47/97.);

10. Pravilnik o obliku, sadržaju i načinu vođenja knjige žalbe ("Narodne
novine", broj 52/96. i 47/97.);

11. Posebne uzance u ugostiteljstvu ("Narodne novine", broj 16/95. i
108/96.);

12. Zakon o obrtu ("Narodne novine", broj 77/93. i 90/96.);

13. Pravilnik o vezanim i povlaštenim obrtima ("Narodne novine", broj
31/95.);

14. Pravilnik o obliku i sadržaju obrtnice i povlastice za obavljanje
obrta ("Narodne novine", broj 11/95.);

15. Pravilnik o obliku i načinu vođenja obrtnog registra ("Narodne novine",
broj 11/95.);

16. Pravilnik o polaganju majstorskog ispita i ispita o stručnoj osposobljenosti
("Narodne novine", broj 10/96.);

17. Program o stručnoj osposobljenosti ("Narodne novine", broj 101/95.);

18. Program majstorskog ispita za zanimanje - majstor slastičar, majstor
kuhar ("Narodne novine", broj 102/95.)".

II.

Točka VI. mijenja se i glasi:

"Predmet Turistička djelatnost obuhvaća sljedeće pravne izvore:

1. Zakon o turističkoj djelatnosti ("Narodne novine", broj 8/96.);

2. Pravilnik o minimalnim tehničkim uvjetima prostorija u kojima se
obavlja turistička djelatnost i o potrebnoj opremi za obavljanje te djelatnosti
("Narodne novine", broj 22/89.);

3. Pravilnik o vrstama i kategorijama luka nautičkog turizma i o minimalnim
tehničkim uvjetima koje moraju ispunjavati organizacije za pružanje usluga
za potrebe nautičkog turizma ("Narodne novine", broj 24/90.);

4. Pravilnik o stručnom ispitu za turističke vodiče i ispitnom programu
za turističke pratitelje ("Narodne novine", broj 54/96.);

5. Pravilnik o obliku, sadržaju i načinu vođenja knjige žalbe ("Narodne
novine", broj 54/96 i 47/97.);

6. Pravilnik o minimalno-tehničkim uvjetima i načinu pružanja usluga
putničkih agencija ("Narodne novine", broj 62/96. i 23/97.);

7. Pravilnik o Upisniku putničkih agencija ("Narodne novine", broj 62/96.);

8. Pravilnik o Upisniku odobrenja za pružanje turističkih usluga građana
("Narodne novine", broj 62/96.);

9. Pravilnik o Upisniku turističkih vodiča ("Narodne novine", broj 62/96.);

10. Pravilnik o Upisniku ugovora o zastupanju turističkih zastupnika
("Narodne novine", broj 62/96.);

11. Pravilnik o iskaznici turističkog vodiča ("Narodne novine", broj
62/96.);

12. Pravilnik o ispitnom programu za voditelja poslovnice, sastavu ispitne
komisije i načinu polaganja stručnog ispita ("Narodne novine", broj 62/96.);

13. Pravilnik o identifikacijskom kodu putničke agencije ("Narodne novine",
broj 78/96. i 47/97.);

14. Pravilnik o stručnom ispitu za turističke animatore ("Narodne novine",
broj 95/96.);

15. Pravilnik o lukama nautičkog turizma ("Narodne novine", broj 109/96.);

16. Pravilnik o turističkim uslugama u nautičkom turizmu koje može pružati
građanin ("Narodne novine", broj 109/96.);

17. Pravilnik o vrstama i kategorijama plovnih objekata nautičkog turizma
("Narodne novine", broj 11/97.);

18. Pravilnik o kategorijama plovnih objekata nautičkog turizma ("Narodne
novine", broj 24/90.)".

III.

U točki VII. koja se odnosi na pravne izvore predmet Turistička inspekcija
točke 2. i 3., mijenjaju se i glase:

"2. Pravilnik o obrascima službene iskaznice i obliku značke turističkih
inspektora ("Narodne novine", broj 17/96.);

3. Naputak o obrascu, sadržaju i načinu vođenja očevidnika objekata
koje nadzire turistička inspekcija te očevidnika inspekcijskih nadzora
i poduzetih mjera turističkog inspektora ("Narodne novine", broj 17/96.)".

IV.

U točki VIII. koja se odnosi na pravne izvore predmeta Turističke zajednice,
boravišna pristojba i članarine u turističkim zajednicama točka 2. mijenja
se i glasi:

"2. Zakon o članarinama i turističkim zajednicama ("Narodne novine",
broj 35/95. i ispravak 52/95.)".

- U točki 6. iza broja: "45/94". briše se zagrada i dodaju se riječi:
"i 46/96".

- U točki 7. iza broja: "45/94". briše se zagrada i dodaju se riječi:
"i 32/96".

Točka 8. mijenja se i glasi:

"8. Odluka o utvrđivanju boravišne pristojbe za 1997. godinu ("Narodne
novine", broj 52/96.)".

Točka 9. mijenja se i glasi:

"9. Naredba o razdobljima glavne sezone, predsezone, posezone i vansezone
u turističkim mjestima ("Narodne novine", broj 83/95. i 95/95.)".

Iza točke 9. dodaje se točka 10. koja glasi:

"10. Uputa u svezi plaćanja članarine turističkim zajednicama ("Narodne
novine", broj 52/96.)".

V.

Ovaj Program stupa na snagu osmoga dana od dana objave u "Narodnim novinama".

Klasa: 133-02/97-01/11
Urbroj: 529-02-97-01
Zagreb, 15. svibnja 1997.

Ministar
**mr. Niko Bulić**, v. r.

Ostalo, NN 55/1997-835